
DISSERTATIO  MEDICA 


INAUGVRALIS 

DE 

PNEUMONIA. 


AUCTORE  D.  T.  DEMPSTER. 


PROOEMIUM. 

IVTorbus,  de  quo  paginis  sequentibus,  verba 
facienda  sunt,  tam  crebro  videtur,  et  tam  fre- 
quenter lethalis  fit,  ut  attentionem  medico- 
rum, a priscis  temporibus,  sibi  jure  vindicave- 
rit. In  commentariis  medicinae  antiquissi- 
mis, Pneumoniam  relatam  esse,  invenimus,  et 
Nosologi  secundum  partem  pulmonis  affectam, 
eam  in  duas  species  distrahunt,  quarum  una 
membrana  pulmonum  occupans,  pleuritis ; 
altera  substantiam  parenchymatosam  perip- 
neumonia  nuncupatur. 

DEFINITIO  MORBI. 


CuLLENO  Nosologoriim  omnium  facileprin- 
cipi.  Pneumoniam  verbis  sequentibus  definire 
placuit : Pyrexia^  dolor  in  quadam  thoracis 

parte ; respiratio  difficilis ; tussis^ 

Quamvis  haec  definitio  morbi  in  brevibus 
et  perspicuis  verbis  concepta  sit,  tamen  non 
licet  illam  expectare  ordinem  ac  in  definitione 
memoratur,  eundem  semper  sequi. 


HISTORIA  MORBI. 

Initium  hujus  affectus  saepe  est  fallacissi- 
mum.  Aeger  primo  sensum  stricturae  in  tho- 
race cum  leni  tusse,  et  dyspnoea,  sed  aliquan- 
do cum  languore,  lassitudine,  rigoribus,  et 
aliis  febris  signis,  sentit. 

Saepe  subito  advenit.  In  paucis  exemplis, 
pulsus  non  sit  frequentior,  nec  calor  corporis 
praeter  naturam  auctus,  tamen  haud  infrequen- 

ter,  paucis  horis  ante  alia  symptomata  ingrave- 
scentia, et  praesertim  dolorem  expertum,  for- 
matus est.  Dolor  in  hoc  morbo,  diversis  ex- 
emplis, in  variis  partibus  thoracis,  sed  frequen- 
tissime in  altero  tantum  latere  sentitur,  ali- 
quando sub  sternum,  aliquando  dorsum  inter 
scapulas  occupat ; et  cum  in  lateribus  situs, 
est  altior  vel  inferior ; anterior  vel  posterior  ; 
sed  locus  prae  aliis  saepissime  affectus,  est  circa 
mediam  sextae  et  septimae  costae  partem. 

Dolor  nunc  maxime  gravis  est  et  pungens, 
nunc  hebes  et  obtusus,  cum  sensu  gravedinis, 
potius  quam  doloris,  raro  uni  loco  defixus 
manet,  sed  nunc  ad  humeros,  claviculas,  dor- 
sum et  alias  partes  thoracis  transit.  Calor  cor- 
poris auctus  reperitur,  cutis  invadente  morbo 
fere  semper  sicca  et  arida  est ; pulsus  plerum- 
que frequens,  plenus,  validus,  durus,  et  celer 
existit,  sed  paucis  exemplis,  imprimis  in  sta- 
dio provecto,  piger,  oppressus,  et  intermittens 
evenit.  Tussis  plus  minusve  urgens  vel  dolens, 
morbum  semper  comitatur,  haec  tussis  non- 
nunquam  ab  initio  humida  est,  et  sputa  haud 

parum  diversa  prodeunt,  modo  spissa  et  puru- 
lenta, modo  tenuiora  et  viscida  saepe  sanguine 
tincta  excernantur. 

Accedit  semper  spirandi  difficultas,  maxime 
sub  inspirationem  molesta.  Facies,  oculi,  et 
fauces,  rubore  suffusi  sunt,  summa  anxietas, 
nausea,  et  capitis  dolor  saepe  superveniunt,  et 
alvus  fere  compressa  manet,  etsi  nonnulla  ex- 
empla dantur,  in  quibus,  alvus  ab  initio 
fusa  erat ; et  urinae  quoque  facies  et  copia 
prorsus  variant. 

Morbo  ingravescente,  respiratio  valde  anxia 
et  laboriosa  evadit,  dolor  acutus  interdum 
ex  uno  latere  ad  alterum  transvolitat,  vel 
utrumque  latus  simul  occupat.  Summa  cor- 
poris jactatio  et  vigilia  perpetua  aegrum  assi- 
due fatigant,  vel  si,  in  somnum  forte  delap- 
sus ; insomniis  horrendis  ita  vexatur,  ut  ex 
eo  nullatenus  refectus  exsurgat,  omnia  febris 
symptomata  ingravescunt ; et  vires  aegri  val- 
de debilitantur.  Oculorum  vasa  fiunt  turgi- 
da ; facies  tumet,  labia  et  gingivae  livescunt. 

Sanguinis  venaesectione  detracti  facies  mul- 
tum variare  solet,  color  haud  raro  nigrescit, 
praesertim  si  valde  urgeat  dyspnoea  ; plerum- 
que sanguis  frigefactus  superficiem  coriaceam 
vel  inflammatoriam  ostendit,  quae,  etsi  venae- 
sectione prima  haud  comparuerit,  saepe  itera- 
ta observari  potest.  Symptomata  jam  narrata 
ad  finem  usque  diei  secundi  perstant,  pyrexia, 
ut  mos  est,  sub  noctem  ingravescente,  aliquan- 
do mala  insigni  modo  imminuuntur  tertio  vel 
quarto  die  ineunte,  nonnunquam  etiam  quo- 
dammodo quiescere  apparet  morbus,  et  peri- 
culum penitus  amotum  videtur ; haecce  re- 
missio autem  est  omnino  fallax,  nam  si  reme- 
diis haud  strenue  praecaveatur  exacerbatio 
certe  accidit  et  aeger  qui  mox  convaliturus 
sperabatur,  celerrime  procumbit. 

DIAGNOSIS. 

Pneumonia  clinicum  soler tiorem  et  artis 
medicae  peritum,  vix  fallere  potest.  Neque 
tamen  morbi  desunt,  quos  mire  simulat,  ni- 
mirum CatarrJmm,  Heimtitidem^  Gastritidemy 

Pleurodyniam,  Cardltitem,  Peripneumoniam  no- 
tham,  Febrem  Pulmonalem^  olim  Pneumoniam 
putridam. 

CatarrJius  cum  mitis  sit,  gravitate  et  dolore 
capitis,  sensu  plenitudinis,  et  obstructione  na- 
rium, oculis  aquosis  et  inflammatis ; coryza, 
molestia  faucium,  et  trachaeae,  facile  dignosci- 
tur ; si  symptomata  ingravescunt,  limitem 
idoneum  statuere  fit  difficillimum.  Hic  mor- 
bus ex  negligentia  vel  tractatione  inepta  in 
Pneumoniam  transiisse,  haud  infrequenter, 
observatus  est. 

Hepatitis,  dolore  dextri  hypochondrii,  pres- 
sura aucto,  incapacitate  recumbendi  in  latus 
sinistrum,  dolore  sympathetico  in  clavicula 
et  summo  humero  dextro,  flavedine  tunicae 
adnatae,  faecibus  fere  albis,  vomitu  et  singul- 
tu, dignosci  potest. 

Gastritis  dolore  acuto  et  fixo  et  sensu  ardo- 
ris in  regione  ventriculi,  subita  et  magna  pros- 
tratione virium,  pulsu,  parvo,  duro,  contracto, 
et  celeri ; singultu  frequente,  vomitu  vehe- 

mente  et  dolente,  dolore  cibo  sumpto,  et  pres- 
sura aucto,  dignoscitur. 

Pleurodynia,  morbo  musculos  intercostales 
invadente,  et  quod  curationem  praecipue  re- 
fert, magis  remediis  externis  levando,  dolore 
pressu  et  motu  aucto  distinguitur  a Pneumo- 
nia, partes  aliquando  tumidae  et  inflammatae 
sunt,  aeger  plerumque  dolore  artuum  afficitur ; 
gravis  spirandi  difficultas,  et  tussis  assidua  de- 
sunt. 

Carditis,  anxietate  ^praecordiorum,  palpita- 
tione, syncope,  cum  pulsu  magis  abnormi, 
conatibus  frequentibus  ad  respirandum  cum 
dolore  et  sensu  contractionis  in  regione  infe- 
riorum costarum  innotescit. 

Peripneumonia  notha,  aetate  provectiores,  et 
imprimis  habitu  pleno  phlegmatico  praeditos, 
et  qui  catarrho  proclives  fuerunt,  et  usui  immo- 
dico liquorum  fermentatorum  et  spirituoso- 
rum  dediti  sunt,  frequentissime  aggreditur. 
Symptomata  febrilia  sunt  mitiora,  et  sensus 

gravitatis,  et  oppressionis,  magis  quam  doloris 
fixi  adest,  et  sputa  per  totum  mali  decursum, 
quam  in  Pneumonia  liberius  prodeunt,  hyeme 
saepius  accedit  et  signa  ejus  multo  mitiora 
catarrhum  potius  referunt. 


PKOGNOSIS* 


Pyrexia  vehemens,  vel  respiratio  valde  di- 
ficilis,  periculum  haud  lene  denotant.  Deli- 
rium, pulsus  celer  et  irregularis  vel  intermit- 
tens, tussis  frequens  et  sicca,  nulla  expectora- 
tio,  vel  materia  expectorata  sanguine  coloris 
nigri  tincta,  magna  inquietudo,  et  anxietas, 
subita  cessatio  doloris,  urina  limpida  et  copio- 
sa, dolor  acutus,  ex  uno  latere  ad  alterum  lan- 
cinans, vel  partem  primam  affectam  destitu- 
ens ad  aliam  translatus,  signa  infausta  indicant. 

Tempestiva  et  copiosa  expectoratio  viscidae 
et  subflavae  materiae,  sanguine  nonnihil  tinc- 
ta, coloris  rubri  floridi,  sine  tussi  vehementi 
facile  educta,  febris  quoque  imminuta  dys- 

pnoea  minus  gravis,  diaphoresis  copiosa  et 
universa,  eruptio  erythematica  in  quavis  parte 
externa  aborta,  urina  turbida,  sedimentum 
copiose  deponens,  sanguinis  fluxus  e naribus 
vel  venis  liaemorrhoidalibus,  necnon  diarrhoea, 
morbi  terminationem  felicem  prognosticant. 

CAUSAE  EXCITANTES,  ET  PRAEDISPON- 
ENTES. 

Aetate  provectiores,  ut  inter  annum  trige- 
simum quintum  et  quinquagesimum,  plerum- 
que corripit.  Habitu  plethorico  et  robusto 
praeditos  frequentissime  invadere  observatur. 
In  regionibus  borealibus,  in  hyeme,  et  impri- 
mis vere,  cum  vicissitudines  caloris  et  frigoris 
sunt  frequentes,  grassatur. 

Morbus  tamen  in  quavis  regione  ubi  tales 
mutationes  occurrunt,  oriatur.  Omnes  conatus 
violentes,  in  canendo,  loquendo,  vel  instru- 
menta musica  inflando,  (uti  fistulam  utricu- 
larem,) labor  protractus,  respiratio  vaporum 
mephiticorum,  acidi  fumi  ex  ehem: eorum  of- 

fi cinis  prodeuntes,  vini  et  liquorum  spirituos- 
orum  abusus,  evacuationes  solitae  repressae, 
vel  revera  ulla  exercitatio  quae  actionem  orga- 
norum pulmonum  augeat  pneumoniam  in  pro- 
clivioribus facile  accendere  possunt. 

Ex  omnibus  autem  causis  quae  pneumoni- 
am concitant,  frigus  praesertim  cum  humore 
conjunctum  et  corpori  calefacto  admotum  fre-  - 
quentissima  jure  habetur,  ex  frigore  incaute 
suscepto,  solita  excretio  per  cutem  exprimitur, 
vasa  extrema  et  cutis  spiramenta  constringun- 
tur ; liquores  frigidi  in  ventriculum  assumpti, 
podagra,  rheumatismus,  et  hepatitis  ad  pulmo- 
nes translata  hunc  morbum  inferre  dicuntur  ; 
catarrhus  et  alii  morbi  leviculi  haud  raro  in 
pneumoniam  abeunt. 

Huic  affectui.  Adhaesiones  pleurae,  Tuber- 
cula, Phthisis-pulmonalis,  Asthma  et  Hydro- 
thorax  plerumque  accedunt. 

Causa  proxima  videtur  esse  inflammatio  sub- 

stantiae  pulmonum  vel  membranae  eos  vel  cos- 
tas obducentis. 


MORBI  TERMINATIONES.  : 

Pneumonia  non  secus  ac  aliae  inflamma- 
tiones in  resolutionem,  suppurationem,  gan- 
graenam, scirrhum  vel  auctam  duritiem  sub- 
stantiae pulmonum,  et  adhaesionem  desinere 
potest.  Sed  finem  habet,  nimirum  effusio- 
nem, et  quae  terminatio  longe  solitissima,  cum 
morbus  lethalis  evadit,  esse  videtur  effusio  vel 
sanguinis  vel  seri  est,  vel  ambo ; et  vel  bron- 
chia, telam  cellulosam,  vel  saccum  pleurae  oc- 
cupans, quae  circuitum  sanguinis  per  venas 
impediens,  suffocationem  lethalem  inducit. 
Si  resolutio  sponte  evenerit,  morbus  fere  ante 
diem  septimum  feliciter  judicatur.  Tempus 
autem  quo  hujusmodi  solutio  contingat  in 
aliis  aliud  est,  prout  morbi  vehementia  et  ae- 
gri constitutio  ferat.  Talis  pneumoniae  ter- 
minatio vix  unquam  expectanda  est,  nisi  li- 
bera expectoratio  materiae  viscidae,  vel  sub- 

flavae^  sanguine  tinctae.  Sudor  quoque  ex 
toto  corpore  erumpens,  morbi  regressum  prae- 
monet ; lioc  vero  si  pulmones  haud  venaesec- 
tione  levati  fuerint,  prognosin  propitiam  vix 
praebet.  Urina  sedimentum  lateribus  in  pul- 
verem contusis  simile  deponens ; sanguinis 
fluxus  e naribus  vel  e vasis  haemorrhoidali- 
bus,  menstrua  tempore  alieno  aborta  ; saepe 
crurum  erysipelas,  aut  phlegmones,  resolutio- 
nem confirmasse  dicuntur.  Abscessus  inter- 
dum pulmonum  vesiculas  aeriferas  ita  oppri- 
ment, ut  suffocationem  subito  inferant.  Mor- 
bus empyema  dictus,  enascitur  vel  pure  in 
thoracis  cavitatem  effuso,  vel  quod  haud  mi- 
nus exitiosum  est  phthisi  pulmonali,  unde  ori- 
ginem ducat. 

Cum  signa  diagnostica  inflammationis  pneu- 
monicae in  gangraenam  desiissent,  sequentia, 
nimirum,  expectoratio  purulenta  sanguine  ru- 
berrimo vel  materia  subnigra  tincta  ; spiritus 
foetidus,  strepitus  gutturis,  vultus  demissus, 
oculus  hebes,  pulsus  languidus  sed  celer  ; san- 
guine ex  vena  misso  crusta  inflammatoria 

deest ; dejectiones  virides  foetidae  et  copiosae, 
urina  sedimentum  nigrum  deponens,  accede- 
re dicuntur.  Crurum  ulcerationes  vel  ex  ery- 
sipelate vel  oedemate  exorientes,  praesertim 
si  aeger  hisce  malis  prius  obnoxius  fuerit,  in- 
terdum Pneumoniam  insequuntur. 


JDE  PHAENOMINIS,  QUAE  POST  CADAVERA 
PNEUMONICORUM  SECTA,  IN  CONSPECTUM 
VENIANT. 

C AD  A VEHIBUS  correptoruiD  hoc  morbo  sec- 
tis, pulmones  maxime  inflammati,  et  pleura 
costalis  et  pulmonalis  plena  vasis  sanguine 
turgidis,  reperti  sunt ; adhaesiones  inter  pleu- 
ram tegentem  costas  et  pulmones  tam  validae 
ut  nisi  magna  vi  aliquando  non  possint  se- 
jungi, observantur,  quod  equidem  etsi  inflam- 
mationem lucide  denotant  in  plerisque  cada- 
veribus reperitur,  et  viventibus  saepe  vix  mo- 
lestiam attulisse  videtur.  Istae  pulmonum  ad- 
haesiones ad  pleuram  costalem  adeo  commu- 
nes sunt,  ut  veteres  anatomici  structuram  natu- 

ralem  existimarent,  pulmonumqiie  ligamenta 
vocarent.  Species  vero  quas  pulmones,  cada- 
vere resecto,  exhibent,  pene  innumerae  sunt ; 
atque  ut  exemplum  unius;  morbi  tradam 
pleuritidis,  post  hujus  accessum  pleura  sub 
quinque  distinctissimis  conditionibus  se^os- 
tendit, 

I.  In  statu  naturali  esse  potest,  morbo  hac- 
tenus incipiente,  levi. 

II.  Rubra,  incrassata,  opaca. 

III.  Lympha  coagulabili  obtecta. 

IV.  Pleurae  pulmonis  adhaerescens. 

V.  Cum  inflammatione  chronica,  quae  in 
hydrothoracem  desiit.* 

Liquor  serosus  in  thoracis  "cavum  "effusus 
saepe  observandus  est,  novae  membranae  spe- 
ciem exhibens.  Pus  quoque  vel  quoddam 
puri  simile  saepissime  effusum  reperimus  in 
bronchiam,  in  substantiam  cellulosam  pulmo- 
num, et  cavitates  pleurae.  Gravitas  pulmonum 


* Vide  RicHjKRANr>’s  Fliysiology. 

quam  in  statu  sano  est  major,  nam  in  vas 
aqud  plenum  demissi  fundum  petunt : plerum- 
que substantia  pulmonum  ruberrima  obser- 
vatur, et  lympham  vel  sanguinem  in  paren- 
chyma retinet,  unde  densiores  fiunt,  sub  digi- 
to crepitationem  solitam  haud  reddentes. 

Vomicae  vel  abscessus  aliquando  reperiun- 
tur,  interdum  praegrandes  totum  fere  pulmo- 
num occupantes.  Pulmones  post  inflamma- 
tionem quandoque  in  substantiam  firmissimam 
similem  hepati  mutantur. 

RATIO  MEDENDI. 

Ut  ratio  medendi  rite  instituatur,  in  auc- 
tam vasorum  pulmonum  et  totius  corporis,  ac- 
tionem imminuendam  primum  incumbere  de- 
bemus ; postea,  vi  inflammationis  subacta,  ex- 
pectoratio  promovenda  est,  et  tussis  consopi- 
enda. Primo  curandi  consilio,  sanguinis  de- 
tractio, nuperque  tartratis  antimonii  ad  nau- 
seam exhibitis  ; emplastra  vesicatoria,  cathar- 

tica  et  regimen  antiphlogisticum  optime  con- 
veniunt. De  his  pauca  ordine  dicenda  sunt. 

Praecipuum  remedium  in  hoc  morbo  ex 
copiosis  et  repetitis  missionibus  sanguinis  con- 
stat ; copia  sanguinis  ratione  symptomatum, 
aetatis  et  virium  aegri,  non  secus  ac  aspectus 
quem  sanguis  induit,  detrahenda  est. 

Praesentia  tunicae  coriaceae  pro  optimo  ac- 
tionis vasculorum  plurimum  auctae  signo 
habetur,  remissio  doloris,  et  respiratio  liberior 
facta  inter  detractionem  quantitati  sumendae 
limitem  imponant,  sed  si  nullum  fiat  levamen 
symptomatum,  detractio  sanguinis  usque  ad 
deliquium  animi  est  continuanda,  raro  evenit 
ut  una  sanguinis  detractio,  utcunque  ampla, 
morbum  vincat,  saepe  enim  dolor  et  spirandi 
difficultas,  quae  sanguinis  missio  mitigavit, 
pristinis  viribus  brevi  redeunt ; quod  si  ac- 
cesserit, sanguis  eadem  copia  detrahendus  est, 
et  si  res  postulat,  eodem  die  repetitur.  Magna 
cautela  et  solertia,  quod  effusio  lethalis  non- 
nunquam  inducitur,  curanti  opus  est.  Mul- 

tos  aegros  vidi  qui  operationem  sanguinis 
missionis,  ante,  octies  vel  duodecies,  quam 
morbus  superatus  est,  intra  spatium  quatuor 
vel  quinque  dierum  postularunt ; intra  quod, 
ab  unciis  centum  et  viginti,  ad  centum  et 
quinquaginta  usque  detractae  sunt.  Cum 
dubium  est  an  plus  sanguinis  ex  brachio  de- 
trahi debeat,  ad  cucurbitulas  et  scarificationes 
confugi  potest,  et  praesertim  cum  reditus  do- 
loris potius  quam  dyspnoea,  symptoma  urgens 
evadit. 

E pisp ASTICA  locum  proximum  venaesectio- 
ni  in  hoc  morbo  occupant;  nunquam  sunt 
praescribenda  antequam  una  vel  duae  venae- 
sectiones  ad  minimum  institutae  sunt.  In 
quibusdam  lenioribus  morbi  exemplis,  vesi- 
cantia  sola,  sine  ulla  sanguinis  detractione, 
Pneumoniam  fugarunt. 

Cathartica  in  hac,  haud  secus  ac  in  aliis 
inflammationibus,  quae  sanguinis  detractione 
egeant,  utilia  reperiuntur,  etsi  quidam  medici 
de  iis,  in  Pneumonia  tuto  adhibendis,  propter 

gravem  irritationem  et  sputa  exinde  repressa, 
dubitarunt.  Et  sane  diarrhaea,  sub  initio 
hujus  morbij  sponte  mota,  raro  aliquid  auxilii 
attulit. 

Cathartica  leniora  et  refrigerantia  bene- 
ficio haud  carent ; intestina  enim  ex  materia 
acri  et  stimulante  satis  purgant,  et  sanguinem 
e capite  et  pectore  inferiora  versus  avertunt. 
Enemata  emollientia  ad  alvum  laxam  tenen- 
dam bene  conveniunt. 

Emetica,  si  vomitus  morbo  ineunte  adsit, 
potu  tepidorum  promoveri  debet.  Emetica 
dosi  ita  exigua  data,  ut  nauseam  tantum  mo- 
veant, multum  ab  illustri  Culleno  laudata ; 
ubi  autem  periculum  est  ne  vomitum  conci- 
tent, ab  iis  omnino  abstinere  melius  erit.  Nu- 
per quidem  ex  Italia  promanavit  curatio,  quae 
nauseosis  ejusmodi  tartratis  antimonii  dosibus 
solis  confidit,  datur  ad  grani  quadrantem  sin- 
gulis fere  horis  vel  saepius  ut  nausea  perpetua 
vires  cordis  nimias  refringat,  sanguinem  ae- 
qualius distribuat;  et  hanc  medendi  rationem 

haud  infelicem  vidi  in  cameris  clinicis  Edin- 
ensibus,  sub  viro  doctissimo  A.  Duncan, 
Juniore  Materiae  Medicae  Professore,  nuper 
moris  fuit  ex  scholae  Italicae  doctrina,  hunc 
salem  in  omnibus  morbis  sthenicis  exhibere ; 
atque  etiamsi  aliis  utique  infirmantibus  reme- 
diis cedit,  medicos  tamen  invenisse  nihil  poe- 
nitebit. 

ExPECTORANTiA.—Inhalatio  vaporis  aquae 
tepidae,  vel  aquae  cum  aceto  permistae  bonum 
effectum  solventem  praestat,  et  expectoratio- 
nem  adjuvat.  Praeparato  ex  scilla  et  ammonia, 
haud  raro  beneficio  medici  utuntur.  Potus 
mites  et  diluentes  nonnihil  tepidi  copiose 
sumantur,  nimirum,  decoctum  hordei,  et  ory- 
zae cum  meile  vel  glycyrrhizae,  &c.  &c.  nam 
sudorem  promovere,  irritationem  et  tussim 
minuere,  sitim  sedare,  videntur. 

Balneum  tepidum,  pediluvium  et  semi- 
cupium,  inter  optima  sunt  adjuvantia  ; et  fo- 
tus thoracis  externi  nomiimquam  doloris  sola- 
tium  attulit. 

Opiata,  ineunte  hoc  morbo,  antequam  san- 
guinis detractio  et  epispastica  dolorem  et  res- 
pirationem difficilem  sublevarint,  potius  no- 
cent, dyspnoea  et  signis  inflammatoriis  au- 
gendis. 

Cum  opium,  propter  alvum  adstrictam,  ex- 
hibere ineptum  putetur.  Hyoscyamus  aptissi- 
mi et  cum  summo  fructu  admoveri  potest. 

Digitalis  purpurea  in  morbis  inflammatoriis, 
haud  sine  fructu  in  auxilium  vocatur.  Dr 
Feriiier  ita  habet  Digitalis  remedium  prae- 
bet,  ad  pulsum  cordis  leniendum  potentissi- 
mum,  quo  evacuationibus  periculose  largis 
medicus  supersedere  possit ; hinc  in  pleuritide^ 
ii  Peripneumonia^  omnibus  inflammationibus 
“ utilis  evadere  debet ; et  Dr  Currie  etiam  ita 
habet,*  Digitalis  tuto  commodeque  usurpari 
potest ; iis  utique  exemplis  ubi  lanceola  non 
“ amplius  adhiberi  potest,”  et  addit,  “ hoc  re- 

medium  ad  magnum  gradum  in  cerebri,  cor- 
dis,  'pulmonum^  inflammationibus  nec  raro 
cum  eo  profeci,  ubi  alioquin  de  aegri  saluti 
desperassem.” 

In  casibus,  quibus  effusio  revera  accidisse 
putatur,  digitalis  cum  submuriate  hydrargyri 
conjungatur,  et  ut  modus  verisimillimus  au- 
gendi actionem  absorbentium  exhiberi  potest. 
Cavendum  autem  est,  ne  talis  sit  hujus  medi- 
camenti dosis,  ut  vomitum  cieat,  qui,  ut  jam 
diximus,  haud  sine  periculo  in  Pneumonia 
movetur. 

Digitalis  igitur  caute  admodum  admini- 
stranda est. 

Per  totum  hujus  mali  decursum,  aeger  in 
lecto  detinendus  est,  capite  et  humeris,  quan- 
tum fieri  potest,  elevatis.  Cubiculo,  in  quo 
decumbit,  media  temperies  servanda  est ; vires 
cibo  leni  et  nutriente  sustinendae  sunt,  et  po- 
tus tepidi  diluentes,  cum  acidis  vegetabilibus 
commisti,  pro  libitu  propinandi,  tonica,  prae- 

sertim  cinchona  in  variis  formis,  simul  cum 
cerevisia,  vel  vino  modice  sumpto  nunc  exhi- 
beri possunt.  Ex  omni  frigoris  excessu  diu 
cavendum : atque  vestimenta  idonea,  imprimis 
lanea,  cuti  proxima,  induenda  ; et  omnis  de- 
nique intemperantia  fugienda. 


FINIS. 


